|  |  |
| --- | --- |
| **ΣΥΛΛΟΓΟΣ ΕΚΠΑΙΔΕΥΤΙΚΩΝ Π.Ε ΑΡΓΥΡΟΥΠΟΛΗΣ - ΑΛΙΜΟΥ- ΕΛΛΗΝΙΚΟΥ****«Ο ΘΟΥΚΥΔΙΔΗΣ»**Κυκλάδων 7, ΑργυρούποληΠληροφ.: Χριστίνα Αγγελονίδη (2109922610/6945385686)Βάνια Ξιφαρά(210 9913100 / 6944334752)                         email: syllogos.pe.thoukididis@gmail.com | **Αργυρούπολη, 6/3/2018****Αρ. Πρωτ.:21** **Προς τα Μέλη του Συλλόγου** |

**Καταγγελία για την άγρια καταστολή από την κυβέρνηση ΣΥΡΙΖΑ – ΑΝΕΛ της κινητοποίησης των εκπαιδευτικών στις 2/3**

**Το Διοικητικό Συμβούλιο του Συλλόγου Εκπ/κών Π.Ε. «Ο ΘΟΥΚΥΔΙΔΗΣ»,** χαιρετίζει τη μαζική συμμετοχή μονίμων και αναπληρωτών συναδέλφων στη συγκέντρωση στις 2 του Μάρτη, στο Υπουργείο Παιδείας, διεκδικώντας μόνιμους-μαζικούς διορισμούς, σταθερή εργασία, καμιά απόλυση συμβασιούχου αναπληρωτή. Με άνωθεν εντολές, τα ΜΑΤ επιτέθηκαν απρόκλητα ,χτύπησαν κι έριξαν χημικά στους δάσκαλους και καθηγητές που διαδήλωναν. Η επίθεση αυτή είχε σαν αποτέλεσμα να οδηγηθούν δυο συνάδελφοί μας αναπληρωτές στο νοσοκομείο.

Καταδικάζουμε την κυβέρνηση ΣΥΡΙΖΑ – ΑΝΕΛ, που έδειξε για άλλη μια φορά το αυταρχικό της πρόσωπο, συνεχίζοντας επάξια τον άγριο κατήφορο της καταστολής, όπως έκαναν και οι προηγούμενες κυβερνήσεις της ΝΔ – ΠΑΣΟΚ, χτυπώντας αυτή τη φορά την απεργιακή συγκέντρωση των εκπαιδευτικών στο Υπουργείο Παιδείας. Η αντιλαΪκή πολιτική άλλωστε, πάει χέρι-χέρι με τον αυταρχισμό και την καταστολή.

Η ίδια κυβέρνηση από την μια, κάθε Ιούνη, απολύει 25 χιλιάδες συναδέλφους μας, οδηγώντας τους στη μόνιμη περιπλάνηση και την ομηρία και από την άλλη εξυπηρετεί τα μεγάλα οικονομικά συμφέροντα και την κερδοφορία τους.

Αυτή η αναίτια επίθεση πήρε δυναμική απάντηση από τους συγκεντρωμένους εκπαιδευτικούς, που έχοντας ταξιδέψει από όλη την Ελλάδα , έκαναν κατάληψη στο Υπουργείο Παιδείας και βροντοφώναξαν: «η τρομοκρατία δε θα περάσει, του λαού η πάλη θα τη σπάσει»

**Δηλώνουμε ότι δεν μας τρομοκρατούν! Η μαζικοποίηση του αγώνα είναι η απάντηση στον αυταρχισμό και την καταστολή! Συνεχίζουμε τον αγώνα για μόνιμη και σταθερή εργασία πιο αποφασιστικά με νέα απεργιακή κινητοποίηση το αμέσως επόμενο διάστημα!**

**Για το Δ.Σ.**

**Η ΠΡΟΕΔΡΟΣ Η ΓΡΑΜΜΑΤΕΑΣ**

**ΑΓΓΕΛΟΝΙΔΗ ΧΡΙΣΤΙΝΑ ΞΙΦΑΡΑ ΒΑΝΙΑ**